pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Doctor At Home แพลตฟอร์มสุขภาพใหม่! หนุน ปชช. ประเมินอาการโรคเบื้องต้น ใช้ง่ายเพียงปลายนิ้ว
วันอังคารที่ 25 กรกฎาคม 2566
Doctor At Home แพลตฟอร์มสุขภาพใหม่! หนุน ปชช. ประเมินอาการโรคเบื้องต้น ใช้ง่ายเพียงปลายนิ้ว
.....
“Doctor At Home” เป็นแพลตฟอร์มใหม่ที่ถูกพัฒนาขึ้นโดยภาครัฐและเอกชน เพื่อให้ประชาชนสามารถประเมินอาการเบื้องต้นของตนเองได้ง่าย ๆ เสมือนมี “หมอประจําบ้าน” ด้วยนวัตกรรม Ai
.
ประโยชน์ที่ประชาชนจะได้รับ:
- เข้าถึงข้อมูลสุขภาพ
- คัดกรองข้อมูล เพื่อตรวจอาการเบื้องต้นด้วยตนเอง
- สอบถามอาการเจ็บป่วยเบื้องต้นได้ด้วยการใช้สมาร์ทโฟน
.
ทั้งนี้ Doctor At Home จะช่วยให้ทราบว่าอาการแบบไหนต้องไปโรงพยาบาล หรือสามารถดูแลตนเองได้ ด้วยวิธีถูกต้องและปลอดภัย ซึ่งจะเป็นกลไกสําคัญในการช่วยลดการเดินทางไปพบแพทย์ ลดปัญหาความแออัดในโรงพยาบาล และช่วยลดภาระของแพทย์ที่ต้องออกตรวจในพื้นที่ห่างไกลด้วย
.
กรณีที่ต้องปรึกษาแพทย์ ผู้ที่มีสิทธิหลักประกันสุขภาพแห่งชาติ (สิทธิบัตรทอง) สามารถใช้บริการพบแพทย์ออนไลน์หรือ telemedicine พร้อมจัดส่งยาถึงบ้าน
.
สามารถเข้าถึงข้อมูลหรือใช้บริการได้ที่แพลตฟอร์ม ดังนี้:
1. เว็บไซต์: doctorathome.com
2. ไลน์ ID: “@Doctorathome”
.
อ่านเพิ่มเติม คลิก >> https://www.thaigov.go.th/news/contents/details/70618
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​สมัครด่วน !! กรมการจัดหางาน รับสมัครคนทำงานมาเก๊า 50 อัตรา เงินเดือนสูงสุดเกือบแสน
วันศุกร์ที่ 28 กรกฎาคม 2566
28/07/2566
​สมัครด่วน !! กรมการจัดหางาน รับสมัครคนทํางานมาเก๊า 50 อัตรา เงินเดือนสูงสุดเกือบแสน
กรมการจัดหางาน เปิดรับสมัครคนหางานไปทํางานในเขตบริหารพิเศษมาเก๊า 9 ตําแหน่ง รวม 50 อัตรา เงินเดือน สูงสุด 93,660 บาท ฟรีค่าตั๋วเครื่องบินไป - กลับ สมัครได้ทางอีเมล ตั้งแต่บัดนี้ถึง 7 ส.ค. 66 ไม่เว้นวันหยุดราชการ
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน เปิดรับสมัครคนไทยไปทํางานในเขตบริหารพิเศษมาเก๊า จํานวน 9 ตําแหน่ง 50 อัตรา ได้แก่ พนักงานบริการอาหารและเครื่องดื่ม (Food &Beverage Attendant) จํานวน 20 อัตรา ,พนักงานบริการอาหารและเครื่องดื่ม วีไอพี (Food & Beverage Attendant Ambassadors) จํานวน 10 อัตรา ,พนักงานบริการลูกค้า (Customer Service Host) จํานวน 5 อัตรา , พนักงานดูแลลูกค้าหน้าประตู (Doorman) จํานวน 2 อัตรา, พนักงานนวดสปา (Spa Therapist) จํานวน 3 อัตรา , พนักงานต้อนรับส่วนหน้า (Front Office Attendant) จํานวน 3 อัตรา, พนักงานดูแลกระเป๋า (Bell Attendant) จํานวน 3 อัตรา , พนักงานดูแลลูกค้าวีไอพี (Butler) จํานวน 2 อัตรา , และ เชฟ เดอ ปาร์ตี้ (Chef de Partie) จํานวน 2 อัตรา กับนายจ้าง บริษัท MGM Grand Paradise Limited ซึ่งประกอบกิจการสถานคาสิโน ร้านอาหาร และโรงแรม ตั้งอยู่ที่ MGM MACAU Building, Avenida Dr. Sun Yat Sen, N.1101, NAPE, Macau เงินเดือนอยู่ระหว่าง 44,520 – 93,660 บาท โดยนายจ้างจะจ่ายค่าโดยสารเครื่องบินไป - กลับ เมื่อทํางานสิ้นสุดสัญญาจ้าง ค่าที่พักเดือนละ 500 เหรียญมาเก๊า จัดอาหารให้ในช่วงเวลาทํางาน และสวัสดิการตามกฎหมายแรงงานมาเก๊า ผู้ที่สนใจสามารถดาวน์โหลดแบบฟอร์มใบสมัคร และศึกษารายละเอียดได้ที่ www.doe.go.th/overseas หัวข้อ “ข่าวประกาศรับสมัคร" และยื่นใบสมัครทางอีเมล ได้ตั้งแต่บัดนี้จนถึงวันที่ 7 สิงหาคม 2566 ไม่เว้นวันหยุดราชการ
นายไพโรจน์ กล่าวว่า การรับสมัครในครั้งนี้เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใดๆ ทั้งสิ้น ผู้ที่ได้รับการคัดเลือกให้ไปทํางานจะต้องจ่าย ค่าใช้จ่ายเท่าที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่าย ประมาณ 5,500 บาท โดยจะประกาศรายชื่อผู้มีสิทธิสอบสัมภาษณ์ ภายในวันที่ 18 สิงหาคม 2566 ทางเว็บไซต์ www.doe.go.th/overseas ทาง facebook : แรงงานไทยไปต่างประเทศโดยรัฐจัดส่ง และไลน์กลุ่มโอเพนแชท “ผู้สมัครงาน MGM” โดยผู้สนใจสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ หมายเลขโทรศัพท์ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน ในวันและเวลาราชการ
รัฐบาลไทย-ข่าวทำเนียบรัฐบาล-สธ.เผยเหตุโกดังพลุระเบิดเสียชีวิต 12 ราย บาดเจ็บ 108 ราย สั่งทีมดูแลเยียวยาจิตใจ เฝ้าระวังผลกระทบสุขภาพจากสารเคมี
วันอาทิตย์ที่ 30 กรกฎาคม 2566
สธ.เผยเหตุโกดังพลุระเบิดเสียชีวิต 12 ราย บาดเจ็บ 108 ราย สั่งทีมดูแลเยียวยาจิตใจ เฝ้าระวังผลกระทบสุขภาพจากสารเคมี
ปลัดกระทรวงสาธารณสุข เผย รองนายกฯ และรมว.สธ. กําชับดูแลผู้ได้รับผลกระทบเหตุระเบิดโกดังเก็บพลุ ตลาดมูโนะ จ.นราธิวาส ทั้งด้านร่างกายและจิตใจ ล่าสุดมีผู้เสียชีวิต 12 ราย บาดเจ็บ 108 ราย กลับบ้านได้แล้ว 98 ราย นอนรักษาในรพ. 10 ราย
ปลัดกระทรวงสาธารณสุข เผย รองนายกฯ และรมว.สธ. กําชับดูแลผู้ได้รับผลกระทบเหตุระเบิดโกดังเก็บพลุ ตลาดมูโนะ จ.นราธิวาส ทั้งด้านร่างกายและจิตใจ ล่าสุดมีผู้เสียชีวิต 12 ราย บาดเจ็บ 108 ราย กลับบ้านได้แล้ว 98 ราย นอนรักษาในรพ. 10 ราย ส่วนใหญ่มีบาดแผลบริเวณศีรษะ ใบหน้าและร่างกายจากแรงระเบิด ส่วนรพ.สต.มูโนะ บ้านพักเจ้าหน้าที่และ อสม.ได้รับความเสียหายด้วย ด้านสํานักงานสาธารณสุขจังหวัดนราธิวาสระดมทีม MCATT ในจังหวัดลงพื้นที่ดูแลจิตใจประชาชน
วันนี้ (30 กรกฎาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุโกดังเก็บพลุระเบิด ที่ตลาดมูโนะ อ.สุไหงโก-ลก จ.นราธิวาส ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ติดตามความคืบหน้าสถานการณ์อย่างต่อเนื่อง และกําชับให้การดูแลประชาชนที่ได้รับผลกระทบทั้งด้านร่างกายและสุขภาพจิต โดยเช้านี้ ได้รับรายงานจากนายแพทย์สาธารณสุขจังหวัดนราธิวาส ว่า เหตุการณ์ดังกล่าวส่งผลให้มีผู้เสียชีวิตจํานวน 12 ราย ผู้บาดเจ็บรวม 108 ราย รพ.สต.ทั้ง 4 แห่งใน อ.สุไหงโก-ลก ได้ให้การดูแลเบื้องต้นในชุมชนที่เกิดเหตุ ก่อนนําส่งเข้ารักษาที่โรงพยาบาลสุไหงโก-ลก ซึ่งแพทย์ให้กลับบ้านได้แล้ว 98 ราย ต้องนอนรักษาในโรงพยาบาล 10 ราย เป็นชาย 2 ราย หญิง 6 ราย และเด็ก 2 ราย ส่วนใหญ่มีบาดแผลตามศีรษะ ใบหน้า และร่างกาย อยู่ในการดูแลของแพทย์อย่างใกล้ชิด ส่วนความเสียหายทางทรัพย์สิน นอกจากบ้านเรือนประชาชน และหน่วยงานราชการ ได้แก่ องค์การบริหารส่วนตําบล สถานีตํารวจ โรงเรียน ยังมี รพ.สต.มูโนะ บ้านพักเจ้าหน้าที่ รพ.สต.มูโนะ จํานวน 1 หลัง และบ้าน อสม. อีก 5 หลัง ได้รับความเสียหายด้วย
นพ.โอภาสกล่าวต่อว่า ในวันนี้นายแพทย์สาธารณสุขจังหวัดนราธิวาสได้สั่งการให้ทีม MCATT จากทั้ง 13 อําเภอ ลงพื้นที่เฝ้าระวัง ติดตามเยียวยาจิตใจผู้ได้รับผลกระทบ และจัดหน่วยปฐมพยาบาลคัดกรองบาดแผลเพื่อประเมินส่งเข้ารักษาในโรงพยาบาลต่อไป พร้อมทั้งจัดเตรียมจุดดูแลผู้ป่วยเรื้อรังที่ได้รับผลกระทบ และจัดทีมเฝ้าระวังปัญหาด้านสุขภาพที่เกิดจากสารเคมี ที่อาจทําให้เกิดการระคายเคืองต่อผิวหนัง หู ตา จมูก ระบบทางเดินหายใจ และระบบทางเดินอาหาร รวมถึงเฝ้าระวังมลพิษทางอากาศที่เกิดจากการเผาไหม้ของดินปืนด้วย ทั้งนี้ การดําเนินการช่วยเหลือประชาชนด้านสุขภาพ หน่วยงานสาธารณสุขในพื้นที่ยังสามารถบริหารจัดการได้ แต่ได้ให้หน่วยงานส่วนกลางติดตามสถานการณ์และเตรียมการช่วยเหลือหากได้รับการประสานแล้ว
******************************************** 30 กรกฎาคม 2566
รัฐบาลไทย-ข่าวทำเนียบรัฐบาล-ครม. มีมติเห็นชอบร่างกฎกระทรวงให้พื้นที่ป่าชายเลน 19,937 ไร่ อ.เมือง-หนองจิก-ยะหริ่ง-ไม้แก่น จ.ปัตตานี  และ 9,534 ไร่ อ.บ้านแหลม-ชะอำ จ.เพชรบุรี เป็นพื้นที่ป่าชายเลนอนุรักษ์
วันอังคารที่ 25 กรกฎาคม 2566
25/07/2566
ครม. มีมติเห็นชอบร่างกฎกระทรวงให้พื้นที่ป่าชายเลน 19,937 ไร่ อ.เมือง-หนองจิก-ยะหริ่ง-ไม้แก่น จ.ปัตตานี  และ 9,534 ไร่ อ.บ้านแหลม-ชะอํา จ.เพชรบุรี เป็นพื้นที่ป่าชายเลนอนุรักษ์
ครม. มีมติเห็นชอบร่างกฎกระทรวงให้พื้นที่ป่าชายเลน 19,937 ไร่ อ.เมือง-หนองจิก-ยะหริ่ง-ไม้แก่น จ.ปัตตานี  และ 9,534 ไร่ อ.บ้านแหลม-ชะอํา จ.เพชรบุรี เป็นพื้นที่ป่าชายเลนอนุรักษ์
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 25 กรกฎาคม 2566 ว่า ที่ประชุมครม. มีมติเห็นชอบร่างกฎกระทรวงกําหนดให้พื้นที่ป่าชายเลนในจังหวัดปัตตานีเป็นพื้นที่ป่าชายเลนอนุรักษ์ พ.ศ. .... และ ร่างกฎกระทรวงกําหนดให้พื้นที่ป่าชายเลนในจังหวัดเพชรบุรีเป็นพื้นที่ป่าชายเลนอนุรักษ์ พ.ศ. .... ตามที่กระทรวงทรัพยากรธรรมชาติและสิ่งแวดล้อมเสนอ โดยได้ดําเนินการพิจารณาร่วมกับหน่วยงานที่เกี่ยวข้องและได้มีการรับฟังความคิดเห็นจากทุกภาคส่วนในจังหวัดปัตตานีและจังหวัดเพชรบุรี ทั้งประชาชนทั่วไป ประชาชนที่อาศัยอยู่บริเวณพื้นที่ป่าชายเลน ชาวประมง ผู้ประกอบการ และหน่วยงานภาครัฐ ประกอบกับคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติเห็นชอบในการเสนอร่างกฎกระทรวงดังกล่าวด้วยแล้ว
น.ส.ทิพานัน กล่าวว่า ร่างกฎกระทรวงนี้เป็นการออกตาม พ.ร.บ. ส่งเสริมการบริหารจัดการทรัพยากรทางทะเลและชายฝั่ง พ.ศ.2558 โดยมีสาระสําคัญเป็นการกําหนดให้พื้นที่ป่าชายเลนเนื้อที่ประมาณ 19,937 ไร่ ใน ต. ท่ากําชํา ต. บางเขา ต. บางตาวา ต. ตุยง อ. หนองจิก, ต. รูสะมิแล ต. บานา ต. ตันหยงลุโละ อ. เมืองปัตตานี, ต. แหลมโพธิ์ ต. บางปู ต. ยามู ต. ตะโละกาโปร์ อ. ยะหริ่ง, ต. ไม้แก่น ต. ไทรทอง ต. ดอนทราย อ. ไม้แก่น จ. ปัตตานี และเนื้อที่ประมาณ 9,534 ไร่ ใน ต. บางตะบูน ต. บางตะบูนออก ต. บ้านแหลม ต. บางขุนไทร ต. ปากทะเล ต. บางแก้ว ต. แหลมผักเบี้ย อ. บ้านแหลม, ต. ชะอํา อ. ชะอํา จ. เพชรบุรี ซึ่งประกอบด้วยทรัพยากรธรรมชาติที่สําคัญและมีค่า เช่น พันธุ์ไม้ ของป่า และสัตว์ป่านานาชนิด ตลอดจนทิวทัศน์ที่สวยงามยิ่ง เป็นพื้นที่ป่าชายเลนอนุรักษ์ รวมทั้งกําหนดมาตรการคุ้มครองเพื่อประโยชน์ในการสงวน การอนุรักษ์ และการฟื้นฟูพื้นที่ป่าชายเลน ให้คงสภาพธรรมชาติและมีสภาพแวดล้อมและระบบนิเวศที่มีความสมบูรณ์
“การบริหารจัดการทรัพยากรป่าชายเลนภายในแนวเขตพื้นที่ป่าชายเลนอนุรักษ์ให้ดําเนินการ อาทิ ให้ชุมชนชายฝั่งที่ได้ขึ้นทะเบียนตามระเบียบกรมทรัพยากรทางทะเลและชายฝั่งและองค์กรปกครองส่วนท้องถิ่นจัดทําแผนการบริหารจัดการทรัพยากรป่าชายเลนอนุรักษ์ เพื่อให้เกิดการพัฒนาที่ยั่งยืนโดยครอบคลุมทั้งมิติทางด้านสิ่งแวดล้อม เศรษฐกิจ และสังคม อย่างสมดุล การเพาะเลี้ยงสัตว์น้ํา หรือการเพาะพันธุ์พืช หรือการปลูกฟื้นฟูป่าชายเลนในพื้นที่เสื่อมโทรมและใช้ประโยชน์จากไม้ที่ปลูกขึ้นที่มิใช่ไม้หวงห้ามเป็นไปตามหลักเกณฑ์ที่กําหนดไว้ เป็นต้น” น.ส.ทิพานัน กล่าว
รัฐบาลไทย-ข่าวทำเนียบรัฐบาล-นายกฯสั่งเร่งสำรวจ ผู้ได้รับความเสียหายเหตุโกดังเก็บประทัดระเบิด ที่ จ.นราธิวาสเพื่อช่วยเหลือเงินเยียวยาอย่างเร่งด่วน เสียใจต่อความสูญเสีย เจ้าหน้าที่เข้าดูแลทุกครัวเรือนแล้ว
วันอาทิตย์ที่ 30 กรกฎาคม 2566
30/07/2566
นายกฯสั่งเร่งสํารวจ ผู้ได้รับความเสียหายเหตุโกดังเก็บประทัดระเบิด ที่ จ.นราธิวาสเพื่อช่วยเหลือเงินเยียวยาอย่างเร่งด่วน เสียใจต่อความสูญเสีย เจ้าหน้าที่เข้าดูแลทุกครัวเรือนแล้ว
นายกรัฐมนตรี  สั่งเร่งสํารวจ ผู้ได้รับความเสียหายเหตุโกดังเก็บประทัดระเบิด ที่ จ.นราธิวาสเพื่อช่วยเหลือเงินเยียวยาอย่างเร่งด่วน เสียใจต่อความสูญเสีย เจ้าหน้าที่เข้าดูแลทุกครัวเรือนแล้ว
วันนี้(30ก.ค.66)นางสาวรัชดาธนาดิเรกรองโฆษกประจําสํานักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามสถานการณ์อย่างใกล้ชิดด้วยความห่วงใยและเสียใจต่อเหตุเพลิงไหม้และระเบิดภายในโรงเก็บประทัดพื้นที่ตําบลมูโนะอําเภอสุไหงโก-ลกจังหวัดนราธิวาสอีกทั้งยังได้กําชับหน่วยงานที่เกี่ยวข้องสํารวจความเสียหายพร้อมเร่งเยียวยาผู้ที่ได้รับผลกระทบทั้งชีวิตและทรัพย์สินรวมถึงที่อยู่อาศัยอย่างเต็มที่และให้คําปรึกษาฟื้นฟูสภาพจิตใจอย่างใกล้ชิด
นางสาวรัชดากล่าวว่านายกรัฐมนตรีให้กําลังใจเจ้าหน้าที่ทุกหน่วยงานขอให้ปฏิบัติงานด้วยความรอบคอบคํานึงถึงความปลอดภัยเป็นหลักทั้งนี้ผู้ว่าราชการจังหวัดนราธิวาสได้จัดตั้งศูนย์บัญชาการเหตุการณ์เพื่อการบูรณาการทุกภาคส่วนในการให้ความช่วยเหลือผู้ประสบเหตุในทันที
จากรายงานล่าสุดมีผู้ได้รับบาดเจ็บจํานวน121รายเสียชีวิตจํานวน10รายและบ้านเรือนได้รับความเสียหายกว่า292หลังคาเรือนโดยทุกหน่วยงานในพื้นที่ได้เข้าดูแลประชาชนในพื้นที่เรียบร้อยแล้วและได้ใช้สนามกีฬาเทศบาลมูโนะเป็นศูนย์ช่วยเหลืออพยพชั่วคราวพร้อมกันนี้ได้จัดตั้งโรงครัวพระราชทานและมอบสิ่งของพระราชทานจากมูลนิธิราชประชานุเคราะห์ในพระบรมราชูปถัมภ์ให้กับประชาชนที่ได้รับผลกระทบพร้อมให้การสนับสนุนการช่วยเหลือประชาชนจากเหตุดังกล่าว
"พลเอกประยุทธ์จันทร์โอชานายกรัฐมนตรียังสํานึกในพระเมตตาและพระมหากรุณาธิคุณพระบาทสมเด็จพระเจ้าอยู่หัวที่ทรงพระกรุณาโปรดเกล้าฯ ให้จัดตั้งโรงครัวพระราชทานเพื่อเป็นขวัญและกําลังใจแก่ประชาชนและเจ้าหน้าที่ ท่านนายกรัฐมนตรียังเสียใจต่อความสูญเสียจากเหตุการณ์ครั้งนี้ และได้ให้ความมั่นใจต่อประชาชนว่าทุกหน่วยงานจะเร่งดําเนินการอย่างเต็มที่เพื่อตรวจสอบและสํารวจความเสียหายทั้งชีวิตและทรัพย์สิน รวมทั้งด้านงบประมาณเพื่อเร่งดําเนินการจ่ายเงินเยียวยาตามขั้นตอนโดยเร็ว ส่วนการช่วยเหลือเบื้องต้นเพื่อบรรเทาความเดือดร้อนของประชาชนได้มีการดําเนินการเป็นที่เรียบร้อยแล้ว”นางสาวรัชดากล่าว
—————-
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูถนนสาย อย.3049 อำเภอลาดบัวหลวง จังหวัดพระนครศรีอยุธยา หลังได้รับผลกระทบจากอุทกภัย คาดแล้วเสร็จเดือนกันยายน 2566
วันพฤหัสบดีที่ 27 กรกฎาคม 2566
กรมทางหลวงชนบท ฟื้นฟูถนนสาย อย.3049 อําเภอลาดบัวหลวง จังหวัดพระนครศรีอยุธยา หลังได้รับผลกระทบจากอุทกภัย คาดแล้วเสร็จเดือนกันยายน 2566
เพิ่มประสิทธิภาพการคมนาคมขนส่งให้เชื่อม 3 จังหวัดได้สะดวกรวดเร็วปลอดภัยในทุกฤดู
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 1 (ปทุมธานี) รายงานความคืบหน้าโครงการฟื้นฟูถนนทางหลวงชนบทอันเนื่องมาจากเหตุภัยพิบัติ สาย อย.3049 แยก ทล.340 - บ้านบางตาเถร อําเภอลาดบัวหลวง จังหวัดพระนครศรีอยุธยา ระยะทาง 8.5 กิโลเมตร มีความคืบหน้าไปแล้วกว่าร้อยละ 65 คาดว่าแล้วเสร็จประมาณเดือนกันยายน 2566 ใช้งบประมาณ 77.875 ล้านบาท โดยสร้างและปรับปรุงโครงสร้างและผิวทางด้วยวิธี Pavement In-Place Recycling ก่อสร้างกําแพงกันดินชนิดเสาเข็ม พร้อมยกระดับถนนและงานซ่อมสร้างผิวทางคอนกรีตเสริมเหล็ก ทั้งนี้ เมื่อดําเนินการแล้วเสร็จจะเป็นการเพิ่มประสิทธิภาพการคมนาคมขนส่งพืชผลทางการเกษตรในพื้นที่ ช่วยบรรเทาความเดือดร้อนให้ประชาชนสามารถเดินทางเชื่อม 3 จังหวัด ระหว่างอําเภอลาดบัวหลวง จังหวัดพระนครศรีอยุธยา อําเภอสองพี่น้อง จังหวัดสุพรรณบุรี และอําเภอบางเลน จังหวัดนครปฐม ได้อย่างสะดวก รวดเร็ว ปลอดภัยในทุกฤดู
รัฐบาลไทย-ข่าวทำเนียบรัฐบาล-รมว.สุชาติ ส่ง โฆษก ร่วมส่งมอบพระบรมสาทิสลักษณ์ ‘ยังมีเรา สตรีทอาร์ต คิงภูมิพล’สมุทรสงคราม เฉลิมพระเกียรติในหลวงรัชกาลที่ 10
วันพฤหัสบดีที่ 27 กรกฎาคม 2566
27/07/2566
รมว.สุชาติ ส่ง โฆษก ร่วมส่งมอบพระบรมสาทิสลักษณ์ ‘ยังมีเรา สตรีทอาร์ต คิงภูมิพล’สมุทรสงคราม เฉลิมพระเกียรติในหลวงรัชกาลที่ 10
รมว.สุชาติ ส่ง โฆษก ร่วมส่งมอบพระบรมสาทิสลักษณ์ ‘ยังมีเรา สตรีทอาร์ต คิงภูมิพล’สมุทรสงคราม เฉลิมพระเกียรติในหลวงรัชกาลที่ 10
วันที่ 26 กรกฎาคม 2566 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ร่วมกิจกรรมส่งมอบพระบรมสาทิสลักษณ์ โครงการ ยังมีเรา สตรีทอาร์ต คิงภูมิพล ศิลปะแห่งรักและศรัทธา มหาราชาภูมิพล เพื่อเฉลิมพระเกียรติ เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม 2566 โดยมี นายกฤษฎี กลิ่นจงกลนายกเทศมนตรีตําบลอัมพวา นายกําพล ชัยวิชิต ผู้อํานวยการโรงเรียนเทศบาล 1 วัดนางวัง (สหราษฎร์อุทิศ) นายชยธร ธนวรเจต ประธานมูลนิธิยังมีเรา ผู้บริหารระดับสูงกระทรวงแรงงาน หัวหน้าส่วนราชการหน่วยงานในสังกัดกระทรวงแรงงาน จ.สมุทรสงคราม และผู้แทนหน่วยงานที่เกี่ยวข้อง ร่วมให้การต้อนรับ ณ โรงเรียนเทศบาล 1 วัดนางวัง (สหราษฎร์อุทิศ) ต.อัมพวา อ.อัมพวา จ.สมุทรสงคราม
นางเธียรรัตน์ กล่าวว่า ตามที่กระทรวงแรงงาน ได้ร่วมกับ สถานีข่าวท็อปนิวส์ มูลนิธิยังมีเรา โครงการสตีทอาร์ต คิงภูมิพล ของทีมวาดพระบรมสาทิสลักษณ์ ในหลวงรัชกาลที่ 9 โดยมี คุณเกรียงศักดิ์ ศรีจันทร์รัตน์ ศิลปินท้องถิ่น ผู้ออกแบบภาพวาดหลัก ร่วมด้วยครูอะไหล่ หัวหน้าทีมศิลปินจิตอาสา สตรีทอาร์ตคิงภูมิพล เพื่อร่วมกันผลักดันความฝันที่อยากจะเห็นภาพพระบรมสาทิสลักษณ์ในหลวงรัชกาลที่ 9 ให้เกิดขึ้นทั่วประเทศ และท่านสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับโครงการดังกล่าวที่แสดงออกถึงความจงรักภักดี สํานึกในพระมหากรุณาธิคุณต่อสถาบันพระมหากษัตริย์ รวมทั้งสร้างความสมัครสมานสามัคคีเป็นอันหนึ่งอันเดียวกันของคนไทยทั้งชาติ
นางเธียรรัตน์ กล่าวว่า สําหรับที่ จ.สมุทรสงคราม ในส่วนของกระทรวงแรงงาน โดยสํานักงานพัฒนาฝีมือแรงงานสมุทรสงคราม ได้สนับสนุนทีมช่างมาติดตั้งระบบไฟฟ้าพร้อมอุปกรณ์เพื่ออํานวยความสะดวกแก่ศิลปินในการออกแบบภาพและวาดภาพ นอกจากนี้ ยังได้ทําความสะอาดพื้นผิวผนัง การซ่อมแซมรอยร้าวบางส่วน ลงสีรองพื้นและทาสีจริงที่พื้นผนัง พร้อมทั้งเก็บรายละเอียดการทาสี ก่อนที่จะวาดพระบรมสาทิสลักษณ์ เพื่อเตรียมความพร้อมก่อนสําหรับให้ศิลปินได้รังสรรค์ผลงานวาดพระบรมสาทิสลักษณ์จนแล้วเสร็จและได้ส่งมอบร่วมกันในวันนี้
“กระทรวงแรงงานขอขอบคุณ มูลนิธิยังมีเรา สถานีข่าวท็อปส์นิวส์ ทีมงานสตรีทอาร์ต คิงภูมิพล เทศบาลตําบลอัมพวา โรงเรียนเทศบาล 1 วัดนางวัง (สหราษฎร์อุทิศ) จังหวัดสมุทรสงคราม อาสาสมัครแรงงาน และทุกหน่วยงานที่เกี่ยวข้อง ที่สําคัญขอชื่นชมศิลปินทุกท่านที่ได้รังสรรค์ผลงานจนทําให้กิจกรรมในครั้งนี้ประสบความสําเร็จลุล่วงด้วยดี ซึ่งเป็นกิจกรรมที่ได้แสดงออกถึงความจงรักภักดีและสํานึกในพระมหากรุณาธิคุณต่อสถาบันพระมหากษัตริย์และพระบรมวงศานุวงษ์ ตลอดจนการสร้างจิตสํานึกให้คนไทยรู้จักการให้ แบ่งปัน มีจิตอาสา มีความเสียสละ อุทิศตนเพื่อประโยชน์ส่วนรวม มีความกตัญญูตอบแทนบุญคุณแผ่นดิน ร่วมทําความดีโดยไม่หวังผลตอบแทน และไม่เห็นต่อประโยชน์ส่วนตน” นางเธียรรัตน์ กล่าว
สําหรับโครงการสตรีทอาร์ต คิงภูมิพล ศิลปะแห่งรักและศรัทธา มหาราชาภูมิพล ปัจจุบันได้ดําเนินการไปแล้ว 17 จังหวัด ที่เหลืออีก 60 จังหวัด จะทยอยดําเนินการให้ครบทุกจังหวัดทั่วประเทศต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​เคาะเพิ่ม!  31 ก.ค. 2566 เป็นวันหยุดราชการเพิ่มเป็นกรณีพิเศษอีก 1 วัน
วันอังคารที่ 25 กรกฎาคม 2566
25/07/2566
​เคาะเพิ่ม!  31 ก.ค. 2566 เป็นวันหยุดราชการเพิ่มเป็นกรณีพิเศษอีก 1 วัน
​เคาะเพิ่ม!  31 ก.ค. 2566 เป็นวันหยุดราชการเพิ่มเป็นกรณีพิเศษอีก 1 วัน
วันที่ 25 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรี เห็นชอบตามที่สํานักเลขาธิการคณะรัฐมนตรีเสนอกําหนดให้วันจันทร์ที่ 31 กรกฎาคม 2566 เป็นวันหยุดราชการเพิ่มเป็นกรณีพิเศษอีก 1 วัน ในปี 2566 กรณีหน่วยงานที่มีภารกิจในการให้บริการประชาชน หรือมีความจําเป็นหรือราชการสําคัญ ให้หัวหน้าหน่วยงานนั้นพิจารณาดําเนินการตามที่เห็นสมควร โดยไม่ให้เกิดความเสียหายแก่ทางราชการและกระทบต่อการให้บริการประชาชน สําหรับรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทยและกระทรวงแรงงานพิจารณาความจําเป็นเหมาะสมของการกําหนดให้วันดังกล่าวข้างต้น เป็นวันหยุดให้สอดคล้องกับกฎหมายที่เกี่ยวข้องแล้วแต่กรณี ทําให้มีวันหยุดราชการยาวต่อเนื่องตั้งแต่ 28 กรกฎาคม - 2 สิงหาคม 2566 ทั้งสิ้น 6 วัน
นอกจากนี้ พลเอก ประยุทธ์ จันทร์โอชา นายกรัฐมนตีและรัฐมนตรีว่าการกระทรวงกลาโหมยังเห็นชอบให้งดการประชุมคณะรัฐมนตรีประจําสัปดาห์ ในสัปดาห์หน้าด้วย
สําหรับภาพรวมวันหยุดราชการ เนื่องจากช่วงปลายเดือนกรกฎาคม - ต้นเดือนสิงหาคม 2566 นี้ จะมีวันหยุดราชการหลายวัน และเพื่อให้มีวันหยุดต่อเนื่องกันซึ่งจะเป็นการกระตุ้นการเดินทางและส่งผลดีต่อการท่องเที่ยว จึงกําหนดวันหยุดราชการเพิ่มเป็นกรณีพิเศษในปี 2566 อีก 1 วัน คือวันจันทร์ที่ 31 กรฎาคม 2566 นี้ ทําให้ปี 2566 นี้จะมีวันหยุดราชการรวมทั้งสิ้น 20 วัน
รองโฆษกประจําสํานักนายกรัฐมนตรี ยังได้ชี้แจงถึงการประกาศวันหยุดราชการพิเศษในครั้งนี้ว่า ที่ผ่านมาคณะกรรมการวันหยุดพิเศษจะเสนอให้คณะรัฐมนตรีพิจารณาภาพรวมวันหยุดราชการประจําปีล่วงหน้าและประกาศให้ประชาชนรับทราบเพื่อการเตรียมตัว ซึ่งได้มีการดําเนินการถึงเดือนมิถุนายน 2566แล้ว ทั้งนี้ เดิมคาดว่า รัฐบาลใหม่จะเป็นผู้พิจารณาวันหยุดพิเศษช่วงครึ่งปีหลัง นั่นรวมถึง วันที่ 31 กรกฏาคม แต่ด้วยยังไม่สามารถจัดตั้งรัฐบาลได้ ทําให้รัฐบาลรักษาการต้องนําเข้าที่ประชุมคณะรัฐมนตรีเพื่อประกาศให้เป็นวันหยุดราชการในครั้งนี้ //
รัฐบาลไทย-ข่าวทำเนียบรัฐบาล-ดีอีเอส จัดกิจกรรมเทิดพระเกียรติ “ดิจิทัลทำความดีด้วยหัวใจ ร่วมอาสาพัฒนาวัด”
วันพฤหัสบดีที่ 27 กรกฎาคม 2566
ดีอีเอส จัดกิจกรรมเทิดพระเกียรติ “ดิจิทัลทําความดีด้วยหัวใจ ร่วมอาสาพัฒนาวัด”
ดีอีเอส จัดกิจกรรมเทิดพระเกียรติ “ดิจิทัลทําความดีด้วยหัวใจ ร่วมอาสาพัฒนาวัด”
วันนี้ (27 กรกฎาคม 2566) นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เนื่องในโอกาสมหามงคลเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว วันที่ 28 กรกฎาคม 2566 ภายใต้ชื่อ “ดิจิทัลทําความดีด้วยหัวใจ ร่วมอาสาพัฒนาวัด” เพื่อเปิดโอกาสให้จิตอาสาและประชาชนผู้ที่สนใจ ได้ร่วมกันทํากิจกรรมสาธารณประโยชน์ อันเป็นการแสดงออกถึงความจงรักภักดี และสํานึกในพระมหากรุณาธิคุณ ณ วัดคลองบ้านใหม่ (วัดสันติบุญมาราม) แขวงสีกัน ดอนเมือง กรุงเทพมหานคร
____________________
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหาร ข้าราชการ และเจ้าหน้าที่ในสังกัดฯ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันพุธที่ 26 กรกฎาคม 2566
รมว.กระทรวงดิจิทัลฯ นําคณะผู้บริหาร ข้าราชการ และเจ้าหน้าที่ในสังกัดฯ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
รมว.กระทรวงดิจิทัลฯ นําคณะผู้บริหาร ข้าราชการ และเจ้าหน้าที่ในสังกัดฯ ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันนี้ (26 กรกฎาคม 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสมหามงคลเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว วันที่ 28 กรกฎาคม 2566 ซึ่งกระทรวงดิจิทัลฯ จัดขึ้น เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ รวมทั้งแสดงความมุ่งมั่นที่จะเป็นข้าราชการที่ดี มีความซื่อสัตย์สุจริต ร่วมเป็นพลังของแผ่นดินในการสร้างประโยชน์แก่ประชาชนและประเทศชาติต่อไป
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม คณะผู้บริหาร ข้าราชการ และเจ้าหน้าที่หน่วยงานในสังกัดกระทรวงฯ เข้าร่วมอย่างพร้อมเพรียง ณ ห้อง Grand Ballroom ชั้น 2 อาคารสโมสร บริษัท โทรคมนาคม แห่งชาติ จํากัด (มหาชน)
_________________________
รัฐบาลไทย-ข่าวทำเนียบรัฐบาล-ครม.เห็นชอบร่างปฏิญญารัฐมนตรีความมั่นคงอาหารเอเปค 2566 สอดคล้องแนวคิดเศรษฐกิจ BCG สานต่อผลลัพธ์การเป็นเจ้าภาพเอเปคของไทย
วันอังคารที่ 25 กรกฎาคม 2566
25/07/2566
ครม.เห็นชอบร่างปฏิญญารัฐมนตรีความมั่นคงอาหารเอเปค 2566 สอดคล้องแนวคิดเศรษฐกิจ BCG สานต่อผลลัพธ์การเป็นเจ้าภาพเอเปคของไทย
ครม.เห็นชอบร่างปฏิญญารัฐมนตรีความมั่นคงอาหารเอเปค 2566 สอดคล้องแนวคิดเศรษฐกิจ BCG สานต่อผลลัพธ์การเป็นเจ้าภาพเอเปคของไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 กรกฎาคม 2566 ว่า ครม.เห็นชอบร่างปฏิญญารัฐมนตรีความมั่นคงอาหารเอเปค ประจําปี 2566 และเอกสารที่เกี่ยวข้อง ตามที่กระทรวงเกษตรและสหกรณ์เสนอ เพื่อสร้างเสริมความร่วมมือด้านความมั่นคงอาหารระหว่างกันภายในภูมิภาคเอเชีย-แปซิฟิก ซึ่งประกอบด้วย 21 เขตเศรษฐกิจ ทั้งนี้ จะมีการรับรองร่างปฏิญญาและเอกสารที่เกี่ยวข้องในระหว่างการประชุมรัฐมนตรีความมั่นคงอาหารเอเปค โดยสหรัฐอเมริกาเป็นเจ้าภาพจัดประชุมในวันที่ 3 สิงหาคม 2566 ณ เมืองซีแอตเทิล มลรัฐวอซิงตัน สหรัฐอเมริกา
ร่างปฏิญญารัฐมนตรีความมั่นคงอาหารเอเปค ประจําปี 2566 เป็นการแสดงให้เห็นถึงเจตจํานงในการดําเนินการด้านความมั่นคงอาหารระหว่างสมาชิกเอเปค มีสาระสําคัญ ได้แก่ 1.การดําเนินการตามแผนปฏิบัติการภายใต้แผนงานความมั่นคงอาหารมุ่งสู่ ปี พ.ศ.2573 ที่สอดคล้องกับวิสัยทัศน์ปุตราจายา พ.ศ.2583 และแผนปฏิบัติการอาโอทีอาโรอา 2.การดําเนินงานตามเป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียน และเศรษฐกิจสีเขียว 3.การดําเนินงานที่สอดคล้องกับหัวข้อหลักของการประชุมเอเปค ประจําปี 2566 ของสหรัฐอเมริกา ที่มุ่งเน้นความเชื่อมโยงนวัตกรรม และความยั่งยืนของระบบการเกษตรและอาหาร 4. การสนับสนุนระบบการค้าพหุภาคี 5.ปัจจัยที่ส่งผลกระทบต่อความมั่นคงอาหาร และ 6.ความร่วมมือกับองค์การระหว่างประเทศและหน่วยงานระดับภูมิภาคที่เกี่ยวข้อง
สําหรับเอกสารที่เกี่ยวข้องที่จะมีการรับรองในการประชุมครั้งนี้ คือ ร่างเอกสารหลักการเพื่อการบรรลุความมั่นคงอาหารผ่านระบบการเกษตรและอาหารอย่างยั่งยืนในภูมิภาคเอเปค เป็นเอกสารที่นําเสนอหลักการสําคัญให้เขตเศรษฐกิจยึดถือ เพื่อนําไปสู่ความร่วมมือในภูมิภาคและสะท้อนปีแห่งการดําเนินการตามแผนปฏิบัติการภายใต้แผนงานความมั่นคงอาหาร พ.ศ.2573 โดยมีหลักการสําคัญ 4 ประการ ดังนี้
หลักการที่ 1 ระบบการเกษตรและอาหารที่ยั่งยืนและยืดหยุ่น ควรส่งเสริมความมั่นคงอาหาร การดูแลสิ่งแวดล้อม การรักษาวิถีชีวิต และคํานึงถึงผลประโยชน์ทางสังคมสําหรับคนรุ่นปัจจุบันและในอนาคต
หลักการที่ 2 นโยบายเพื่อพัฒนาความยั่งยืนและความยืดหยุ่นในระบบการเกษตรและอาหารที่แตกต่างกัน ควรตอบสนองต่อลักษณะเฉพาะและบริบทที่แตกต่างกันในแต่ละเขตเศรษฐกิจ
หลักการที่ 3 การปรับเปลี่ยนระบบการเกษตรและอาหารของเอเปคไปสู่ความยั่งยืนและความยืดหยุ่น ควรใช้กระบวนการตัดสินใจเชิงนโยบายและออกกฎระเบียบที่อ้างอิงหลักวิทยาศาสตร์ปัจจัยเสี่ยงและสะท้อนถึงมาตรฐานสากล
หลักการที่ 4 ระบบการค้าพหุภาคี และตลาดที่โปร่งใส คาดการณ์ได้ เปิดกว้าง และยุติธรรม มีความสําคัญต่อความมั่นคงอาหารในระดับภูมิภาคและระดับโลก
นางสาวรัชดา กล่าวด้วยว่า ร่างปฏิญญารัฐมนตรีความมั่นคงอาหารเอเปค ประจําปี 2566 สอดคล้องกับแนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG) ซึ่งเป็นนโยบายของรัฐบาล และสานต่อผลลัพธ์ที่เป็นรูปธรรมของการเป็นเจ้าภาพเอเปคไทยปี 2565 โดยฉพาะเป้าหมายกรุงเทพฯ ว่าด้วยเศรษฐกิจ BCG ที่เน้นย้ําการใช้นวัตกรรมและการมีส่วนร่วมของทุกภาคส่วน (whole-of-society-approach)
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีมชาวอุตสาหกรรม ล้างแอร์ให้กับสถานสงเคราะห์เด็กหญิงบ้านราชวิถี ในกิจกรรม เย็นกาย-เย็นใจ ภายใต้จิตอาสาเราทำความความดีด้วยหัวใจ
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล นําทีมชาวอุตสาหกรรม ล้างแอร์ให้กับสถานสงเคราะห์เด็กหญิงบ้านราชวิถี ในกิจกรรม เย็นกาย-เย็นใจ ภายใต้จิตอาสาเราทําความความดีด้วยหัวใจ
ปลัดกระทรวงอุตสาหกรรม ณัฐพล นําทีมชาวอุตสาหกรรม ล้างแอร์ให้กับสถานสงเคราะห์เด็กหญิงบ้านราชวิถี ในกิจกรรม เย็นกาย-เย็นใจ ภายใต้จิตอาสาเราทําความความดีด้วยหัวใจ
วันนี้ (30 กรกฎาคม 2566) ดร.ณัฐพล รังสิตพล ปลัดกระทรวงอุตสาหกรรม นําทีมกระทรวงอุตสาหกรรมและสํานักงานมาตรฐานผลิตภัณฑ์อุตสาหกรรม (สมอ.) ร่วมล้างเครื่องปรับอากาศให้สถานสงเคราะห์เด็กหญิงบ้านราชวิถี เพื่อเพิ่มประสิทธิภาพการทํางานของเครื่องปรับอากาศ ลดฝุ่นสะสม ยืดอายุการใช้งาน ทําให้เครื่องฯ ทํางานได้อย่างเต็ม และยังช่วยภาครัฐในการประหยัดพลังงาน ตลอดจนลดการปล่อยก๊าซคอร์บอนไดออกไซด์ ที่เป็นสาเหตุสําคัญของการเกิดภาวะโลกร้อน ภายใต้กิจกรรม “เย็นกาย-เย็นใจ ภายใต้โครงการจิตอาสาเราทําความความดีด้วยหัวใจ” โดยจะดําเนินการล้างแอร์ในวันนี้ จํานวน 71 เครื่อง พร้อมดําเนินการร่วมกันกับในพื้นที่ 10 จังหวัด ที่มีสถานประกอบการผลิตเครื่องปรับอากาศตั้งอยู่ ได้แก่ สมุทรปราการ นนทบุรี ปทุมธานี ชลบุรี ปราจีนบุรี สมุทรสาคร สุพรรณบุรี ระยอง ฉะเชิงเทรา และบุรีรัมย์ เพื่อล้างเครื่องปรับอากาศให้ได้ รวมจํานวน 755 เครื่อง ซึ่งเกินกว่าเป้าหมาย 710 เครื่อง ให้แล้วเสร็จภายในเดือนกรกฎาคมนี้ เพื่อเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
โดยมี นายสุรพล ชามาตย์ รองปลัดกระทรวงอุตสาหกรรมและผู้อํานวยการศูนย์อํานวยการจิตอาสากระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหาร ข้าราชการ พนักงาน และเจ้าหน้าที่สํานักงานปลัดกระทรวงอุตสาหกรรม และสํานักงานมาตรฐานผลิตภัณฑ์อุตสาหกรรม เข้าร่วมกิจกรรมกว่า 60 คน และผู้ประกอบการที่เข้าร่วมกิจกรรมการล้างแอร์ จํานวนทั้งสิ้น 6 บริษัท ณ สถานสงเคราะห์เด็กหญิงบ้านราชวิถี เขตราชเทวี กรุงเทพมหานคร
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่ จ.ตาก ตรวจราชการกรณีปกติ รอบที่ 2 ประจำปี 66
วันพฤหัสบดีที่ 3 สิงหาคม 2566
30/07/2566
ผู้ตรวจฯ วีระกิตติ์ ลงพื้นที่ จ.ตาก ตรวจราชการกรณีปกติ รอบที่ 2 ประจําปี 66
ผู้ตรวจราชการกระทรวงอุตสาหกรรม วีระกิตติ์ ลงพื้นที่ จ.ตาก ตรวจราชการกรณีปกติ รอบที่ 2 ประจําปี 66
วันที่ 27 กรกฎาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดตาก เพื่อตรวจราชการกรณีปกติ รอบที่ 2 ประจําปีงบประมาณ พ.ศ 2566 โดยมีนายนภัทร เตชะสิรภัทร อุตสาหกรรมจังหวัดตาก พร้อมด้วยหัวหน้ากลุ่มงาน และเจ้าหน้าที่สํานักงานอุตสาหกรรมจังหวัดตาก (สอจ.ตาก) เข้าร่วมรับการตรวจราชการฯ ณ ห้องประชุมบริษัท แม่สอดพลังงานสะอาด จํากัด อําเภอแม่สอด จังหวัดตาก
ทั้งนี้ผู้ตรวจฯ วีระกิตติ์ ได้ชี้แจงนโยบายและแผนการตรวจราชการและเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม (อก.) ทั้ง 4 มิติ ตามเป้าหมายที่กําหนด พร้อมตรวจเยี่ยมสถานประกอบการ ที่สอดคล้องกับนโยบายของ อก.ทั้ง 4 มิติ
เวลา 10.00 น. ลงพื้นที่ตรวจเยี่ยม บริษัท แม่สอดพลังงานสะอาด จํากัด ตําบลแม่ตาว อําเภอแม่สอด ประกอบกิจการผลิตเอทานอลเพื่อใช้เป็นเชื้อเพลิง และผลิตพลังงานไฟฟ้า ขนาดกําลังการผลิต 16.0 เมกะวัตต์ โดยให้กลุ่มส่งเสริมเข้าไปร่วมบูรณาการกับกลุ่มโรงงานในการส่งเสริมวิสาหกิจชุมชนรอบๆ พื้นที่ ให้เกิดการอยู่ร่วมกันระหว่างชุมชนกับโรงงาน
ต่อมาเวลา 13.00 น. ลงพื้นที่ตรวจเยี่ยมวิสาหกิจชุมชนธูปหอมอัมพัน ตําบลแม่ตาว อําเภอแม่สอด โดยให้กลุ่มโรงงานเข้าไปร่วมบูรณาการในการลดต้นทุนการผลิต เช่น การพัฒนาเตาเผาเพื่อให้ลดการใช้พลังงาน เพื่อการลดต้นทุนการผลิต
และ เวลา 14.30 น. ลงพื้นที่ตรวจเยี่ยม บริษัท แม่ปิงพนากิจ จํากัด ตําบลท่าสายลวด อําเภอแม่สอด ติดตามการดําเนินงานและผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” ได้เน้นย้ําให้ปฏิบัติตามมาตรการส่งเสริมสิ่งแวดล้อม EIA และสามารถดําเนินธุรกิจมุ่งเน้นรักษาสิ่งแวดล้อมใช้ระบบกําจัดมลพิษอย่างมีประสิทธิภาพตามกฎหมาย เน้นการใช้ทรัพยากรอย่างคุ้มค่าให้เกิดประโยชน์สูงสุด พร้อมดูแลช่วยเหลือสังคมชุมชนโดยรอบ สนับสนุนและมีส่วนร่วมกับชุมชนพื้นที่รอบเหมืองในด้านคุณภาพชีวิตให้สามารถอยู่ร่วมกันได้อย่างเกื้อกูลกันและยั่งยืน พร้อมทั้งให้กลุ่มส่งเสริมร่วมบูรณาการในการส่งเสริมชุมชนโดยรอบเหมืองให้อยู่ร่วมกันได้ต่อไป
รัฐบาลไทย-ข่าวทำเนียบรัฐบาล-ดีอีเอส เปิดประชุมกลุ่มย่อย (Focus Group) พัฒนาทักษะด้านดิจิทัลบุคลากรภาครัฐ
วันพฤหัสบดีที่ 27 กรกฎาคม 2566
ดีอีเอส เปิดประชุมกลุ่มย่อย (Focus Group) พัฒนาทักษะด้านดิจิทัลบุคลากรภาครัฐ
ดีอีเอส เปิดประชุมกลุ่มย่อย (Focus Group) พัฒนาทักษะด้านดิจิทัลบุคลากรภาครัฐ
วันนี้ (27 กรกฎาคม 2566) ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดการประชุมกลุ่มย่อย (Focus Group) เพื่อจัดทําแนวทางการ ส่งเสริมสนับสนุนให้หน่วยงานของรัฐจัดฝึกอบรม และการติดตามประเมินผลการพัฒนาทักษะด้านดิจิทัล ของข้าราชการและบุคลากรภาครัฐ ภายใต้โครงการบริหารจัดการและติดตามผลการรับรองหลักสูตรของหน่วยงานภาครัฐ โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และผู้ที่เกี่ยวข้องเข้าร่วม ณ ห้องพระวิษณุ ชั้น 3 โรงแรมอัศวิน แกรนด์ คอนเวนชั่น กรุงเทพฯ
___________________
รัฐบาลไทย-ข่าวทำเนียบรัฐบาล-​รองโฆษกรัฐบาลย้ำ กทพ. ยกเว้นค่าผ่านทาง ให้ประชาชนใช้ทางพิเศษเฉลิมมหานคร-ศรีรัช-อุดรรัถยา ฟรี 3 วัน 28 ก.ค., 1-2 ส.ค. 66 อำนวยความสะดวกการเดินทางของประชาชนในวันหยุด
วันศุกร์ที่ 28 กรกฎาคม 2566
28/07/2566
​รองโฆษกรัฐบาลย้ํา กทพ. ยกเว้นค่าผ่านทาง ให้ประชาชนใช้ทางพิเศษเฉลิมมหานคร-ศรีรัช-อุดรรัถยา ฟรี 3 วัน 28 ก.ค., 1-2 ส.ค. 66 อํานวยความสะดวกการเดินทางของประชาชนในวันหยุด
​รองโฆษกรัฐบาลย้ํา กทพ. ยกเว้นค่าผ่านทาง ให้ประชาชนใช้ทางพิเศษเฉลิมมหานคร-ศรีรัช-อุดรรัถยา ฟรี 3 วัน 28 ก.ค., 1-2 ส.ค. 66 อํานวยความสะดวกการเดินทางของประชาชนในวันหยุด
วันที่ 28 กรกฎาคม 2566นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า ในช่วงวันหยุดยาวปลายเดือนกรกฎาคมต่อเนื่องถึงต้นเดือนสิงหาคม 2566 นี้ คาดว่าจะมีประชาชนออกเดินทางท่องเที่ยวและเดินทางกลับภูมิลําเนาทั่วประเทศเป็นจํานวนมาก การทางพิเศษแห่งประเทศไทย (กทพ.) กระทรวงคมนาคม ได้อํานวยความสะดวกในการเดินทางของประชาชนในวันหยุด โดยยกเว้นค่าผ่านทางพิเศษของทางพิเศษ จํานวน 3 สายทาง รวม 60 ด่าน ประกอบด้วย 1. ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน 2. ทางพิเศษศรีรัช (ทางด่วนขั้นที่ 2) จํานวน 31 ด่าน และ 3. ทางพิเศษอุดรรัถยา (บางปะอิน-ปากเกร็ด) จํานวน 10 ด่าน ในวันศุกร์ที่ 28 กรกฎาคม 2566 (วันเฉลิมพระชนมพรรษาพระบาทสมเด็จพระเจ้าอยู่หัวรัชกาลที่ 10) วันอังคารที่ 1 สิงหาคม 2566 (วันอาสาฬหบูชา) และวันพุธที่ 2 สิงหาคม 2566 (วันเข้าพรรษา) รวม 3 วัน ซึ่งเป็นวันหยุดตามประกาศสํานักนายกรัฐมนตรี
นางสาวรัชดาฯ กล่าวว่า การยกเว้นค่าผ่านทางพิเศษของทางพิเศษดังกล่าว เป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) เพื่อเป็นการอํานวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย
“การยกเว้นค่าผ่านทาง 3 สายทาง รวม 60 ด่าน รับวันหยุด 28 ก.ค. และ 1 - 2 ส.ค. 66 ตั้งแต่เวลา 00.01 น. ถึง 24.00 น. รัฐบาลโดยการทางพิเศษฯ หวังลดภาระค่าใช้จ่ายประชาชน ช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษ ทั้งนี้ สําหรับวันหยุดตามมติคณะรัฐมนตรีเพิ่มเติมในวันจันทร์ที่ 31 กรกฎาคม 2566 ไม่ใช่วันหยุดราชการประจําปีตามประกาศสํานักนายกรัฐมนตรี จึงไม่มีการยกเว้นค่าผ่านทางในวันดังกล่าว” นางสาวรัชดาฯ ย้ํา
รัฐบาลไทย-ข่าวทำเนียบรัฐบาล-ก.เกษตรฯ เตือน ! อย่าหลงเชื่อเพจปลอม หลอกขายสินค้า
วันพุธที่ 26 กรกฎาคม 2566
ก.เกษตรฯ เตือน ! อย่าหลงเชื่อเพจปลอม หลอกขายสินค้า
ก.เกษตรฯ เตือน ! อย่าหลงเชื่อเพจปลอม หลอกขายสินค้า
นายพีรพันธ์ คอทอง รองปลัดกระทรวงเกษตรและสหกรณ์ เปิดเผยว่า กรณีที่มีเพจได้มีการตั้งชื่อเพจว่า “กระทรวงเกษตรและสหกรณ์” แอบอ้างชื่อเพื่อจําหน่ายสินค้า ทําให้สร้างความสับสนแก่ประชาชน กระทรวงเกษตรฯ
จึงขอยืนยันว่ากระทรวงเกษตรฯ ไม่มีส่วนเกี่ยวข้องกับเพจดังกล่าว และขอเตือนเกษตรกรและประชาชนว่าอย่าหลงเชื่อ
สําหรับผู้กระทําการแอบอ้างฯ อาจจะมีความผิด ตาม พ.ร.บ.ว่าด้วยการกระทําความผิดเกี่ยวกับคอมพิวเตอร์
พ.ศ. 2550 และที่แก้ไขเพิ่มเติม ซึ่งกําหนดไว้ว่าหากผู้ใดกระทําการโดยทุจริตหรือโดยหลอกลวงนําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน หรือนําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายต่อการรักษาความมั่นคงปลอดภัยของประเทศ ความปลอดภัยสาธารณะความมั่นคงในทางเศรษฐกิจของประเทศ หรือโครงสร้างพื้นฐานอันเป็นประโยชน์สาธารณะของประเทศ หรือก่อให้เกิดความตื่นตระหนกแก่ประชาชน ต้องระวางโทษจําคุกไม่เกิน 5 ปีหรือปรับไม่เกิน 100,000 บาท หรือทั้งจําทั้งปรับ
และอาจจะมีความผิดตามพระราชบัญญัติเครื่องหมายราชการ พ.ศ. 2482 จากกรณีที่ใช้เครื่องหมาย
ของหน่วยราชการ โดยไม่ได้รับอนุญาตจากหน่วยราชการที่กําหนดเครื่องหมายนั้น ต้องระวางโทษจําคุกไม่เกิน 1 ปี และปรับไม่เกิน 2,000 บาท ทั้งนี้ ท่านสามารถติดตามเพจ “กระทรวงเกษตรและสหกรณ์” ซึ่งเป็นเพจหลัก ได้ตามลิ้งค์ https://www.facebook.com/MOACThailand?mibextid=ZbWKwL และสามารถติดตามความเคลื่อนไหวต่าง ๆ ได้ตามช่องทาง Social Media ของกระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-บขส. เผยตัวเลขประชาชนเดินทางด้วยรถโดยสารสาธารณะ กลับภูมิลำเนาช่วงวันหยุดยาว เมื่อวานนี้  (28 ก.ค. 66) กว่า 5.8 หมื่นคน สามารถจัดการเดินรถได้เรียบร้อย ไม่มีปัญหาผู้โดยสารตกค้าง
วันเสาร์ที่ 29 กรกฎาคม 2566
บขส. เผยตัวเลขประชาชนเดินทางด้วยรถโดยสารสาธารณะ กลับภูมิลําเนาช่วงวันหยุดยาว เมื่อวานนี้  (28 ก.ค. 66) กว่า 5.8 หมื่นคน สามารถจัดการเดินรถได้เรียบร้อย ไม่มีปัญหาผู้โดยสารตกค้าง
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินรถ ประจําวันที่ 28 กรกฎาคม 2566 ซึ่งเป็นวันแรกของวันหยุดยาว 6 วัน (ระหว่างวันที่ 28 กรกฎาคม - 2 สิงหาคม 2566) ว่า ในเที่ยวไป บขส. จัดรถโดยสาร (รถ บขส., รถร่วม, รถตู้) จํานวน 4,011 เที่ยว รองรับผู้โดยสาร จํานวน  58,889 คน ส่วนเที่ยวกลับ จัดรถโดยสาร จํานวน 3,964 เที่ยว รองรับผู้โดยสาร 50,735 คน รวมจํานวนเที่ยวไปและเที่ยวกลับ ได้จัดรถโดยสาร จํานวน 7,975 เที่ยว รองรับผู้โดยสาร 109,624 คน โดย บขส. สามารถบริหารจัดการเดินรถ และอํานวยความสะดวกประชาชนเดินทางกลับภูมิลําเนาด้วยความเรียบร้อย ไม่มีปัญหาผู้โดยสารตกค้าง
กรรมการผู้จัดการใหญ่ บขส. กล่าวเพิ่มเติมว่า ในส่วนการเดินทางในเที่ยวกลับ บขส. คาดการณ์ว่า ประชาชนจะทยอยเดินทางกลับ ระหว่างวันที่ 2 – 3 สิงหาคม 2566 ซึ่ง บขส. เตรียมจัดรถโดยสาร (รถ บขส., รถร่วม, รถตู้) ประมาณวันละ 3,500 เที่ยว รองรับผู้โดยสารเดินทาง เฉลี่ยวันละ 35,000 คน และได้ขอความร่วมมือไปยังหน่วยงานที่เกี่ยวข้อง อาทิ กองบังคับการตํารวจจราจร สน.บางซื่อ, สน.ตลิ่งชัน และ สน.ทองหล่อ สนับสนุนเจ้าหน้าที่ตํารวจ อํานวยความสะดวกด้านความปลอดภัย และการจราจรโดยรอบสถานีขนส่งผู้โดยสารกรุงเทพ ทั้ง 5 แห่ง และประสานองค์การขนส่งมวลชนกรุงเทพ (ขสมก.)  และผู้ประกอบการรถแท็กซี่ นํารถโดยสารมารับผู้โดยสารในเที่ยวกลับ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) เป็นต้น
ทั้งนี้ผู้โดยสารที่ประสงค์เดินทางกับ บขส. สามารถติดต่อซื้อตั๋วโดยสารที่ ตัวแทนจําหน่ายตั๋ว และช่องจําหน่ายตั๋วของ บขส. ทั่วประเทศ หรือซื้อตั๋วผ่านช่องทางออนไลน์ Application : E-ticket, Website บขส. : https://tcl99web.transport.co.th และพิเศษสําหรับสมาชิก บขส. Card ที่ซื้อตั๋วผ่านช่องทางออนไลน์ เดินทางในวันที่ 3 – 9 สิงหาคม 2566 จะได้รับส่วนลดค่าโดยสาร 10% (ไม่รวมค่าธรรมเนียม) และรับคะแนนสะสมเพิ่มคูณ 2 โดยเงื่อนไขเป็นไปตามที่บริษัทฯ กําหนด สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร 0 2537 8737  บขส. Call Center 1490 ตลอด 24 ชั่วโมง
รัฐบาลไทย-ข่าวทำเนียบรัฐบาล-บขส. ร่วมหารือผู้แทน 4 หน่วยงาน แก้ปัญหาวินจักรยานยนต์รับจ้างเข้าพื้นที่โดยไม่ได้รับอนุญาต ขีดเส้นให้ออกจากพื้นที่ภายใน 31 ก.ค.นี้ หากฝ่าฝืนพร้อมดำเนินการตามกฎหมาย
วันพฤหัสบดีที่ 27 กรกฎาคม 2566
บขส. ร่วมหารือผู้แทน 4 หน่วยงาน แก้ปัญหาวินจักรยานยนต์รับจ้างเข้าพื้นที่โดยไม่ได้รับอนุญาต ขีดเส้นให้ออกจากพื้นที่ภายใน 31 ก.ค.นี้ หากฝ่าฝืนพร้อมดําเนินการตามกฎหมาย
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยถึงความคืบหน้าในการแก้ไขปัญหาวินรถจักรยานยนต์รับจ้างในพื้นที่ของสถานีขนส่งผู้โดยสารกรุงเทพ (จตุจักร) หรือหมอชิต 2 ว่า เมื่อวันที่ 26 กรกฎาคม 2566 ที่ผ่านมา บริษัท ขนส่ง จํากัด (บขส.) ได้เชิญคณะอนุกรรมการประจํากรุงเทพมหานครพื้นที่ 5 เขตจตุจักร ประกอบด้วย ผู้แทนกรมการขนส่งทางบก กองอํานวยการรักษาความมั่นคงภายในราชอาณาจักรกรุงเทพมหานคร (กอ.รมน.กทม.), สํานักงานเขตจตุจักร และสถานีตํารวจนครบาลบางซื่อ ร่วมประชุมเพื่อหารือแนวทางในการปฏิบัติตามมติของที่ประชุมคณะอนุกรรมการฯ ครั้งที่ 2 เมื่อวันที่ 22 มิถุนายน 2566 ที่เห็นชอบให้วิน “ในหมอชิตใหม่ (บขส.2)” ย้ายจุดจอดรับผู้โดยสารไปยังสถานที่ตั้งวินเดิมซึ่งอยู่บริเวณริมรั้วด้านหลังชานขาลาขาเข้า สถานีขนส่งฯ หมอชิต 2
จากการหารือที่ประชุมฯ พบว่าวินรถจักรยานยนต์รับจ้างที่เข้ามาในพื้นที่ชานชาลาขาเข้า หมอชิต 2 เป็นวินที่ไม่ได้รับอนุญาตจาก บขส. ดังนั้นการเข้ามาในพื้นที่ และสร้างความเดือดร้อนแก่ประชาชน ถือเป็นการบุกรุกสถานที่ราชการ คณะอนุกรรมการฯ จึงมีมติให้วินรถจักรยานยนต์รับจ้างทุกวิน ออกนอกพื้นที่ชานชาลาขาเข้า หมอชิต 2 ภายในวันที่ 31 กรกฎาคม 2566 และให้ บขส. ติดป้ายประกาศแจ้งให้ทราบโดยทั่วกัน ทั้งนี้เพื่อแก้ไขปัญหาวินรถจักรยานยนต์เข้าพื้นที่โดยไม่ได้รับอนุญาต และป้องกันไม่ให้เกิดความเดือดร้อนแก่ประชาชนที่เข้าใช้บริการ อย่างไรก็ดีหากพบว่ายังมีการฝ่าฝืนเข้ามาในพื้นที่จะดําเนินการตามกฎหมายและคณะอนุกรรมการฯ จะพิจารณายกเลิกหนังสือรับรองการจัดตั้งวินและถอดชื่อผู้แทนและผู้ขับรถจักรยานยนต์สาธารณะที่เป็นสมาชิกของวินออกจากบัญชีรายชื่อในวินด้วย
กรรมการผู้จัดการใหญ่ บขส. กล่าวเพิ่มเติมว่า บขส. ได้รับเรื่องร้องเรียนเกี่ยวกับปัญหาวินรถจักรยานยนต์รับจ้างมาโดยตลอดและได้พยายามบริหารจัดการ แต่เนื่องจากไม่มีอํานาจและไม่สามารถใช้กฎหมายแก้ปัญหาบางอย่างได้ จึงต้องประสานขอความร่วมมือไปยังหน่วยงานที่เกี่ยวข้อง ซึ่งได้รับความร่วมมือจากคณะอนุกรรมการฯ ในการแก้ปัญหาดังกล่าวเป็นอย่างดี
รัฐบาลไทย-ข่าวทำเนียบรัฐบาล-​รัฐบาลเดินหน้าขยายสิทธิสวัสดิการแห่งรัฐ ใช้เดินทางกับรถเอกชน รถร่วม ขสมก. – บขส. และเรือโดยสาร เปิดรับสมัครผู้ประกอบการเข้าร่วม 1 ส.ค.66 เป็นต้นไป
วันอังคารที่ 25 กรกฎาคม 2566
25/07/2566
​รัฐบาลเดินหน้าขยายสิทธิสวัสดิการแห่งรัฐ ใช้เดินทางกับรถเอกชน รถร่วม ขสมก. – บขส. และเรือโดยสาร เปิดรับสมัครผู้ประกอบการเข้าร่วม 1 ส.ค.66 เป็นต้นไป
​รัฐบาลเดินหน้าขยายสิทธิสวัสดิการแห่งรัฐ ใช้เดินทางกับรถเอกชน รถร่วม ขสมก. – บขส. และเรือโดยสาร เปิดรับสมัครผู้ประกอบการเข้าร่วม 1 ส.ค.66 เป็นต้นไป
วันที่ 25 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยกระทรวงการคลัง เตรียมขยายการใช้สิทธิสวัสดิการแห่งรัฐในส่วนของวงเงินค่าเดินทางผ่านระบบขนส่งสาธารณะรวม 750 บาทต่อคนต่อเดือน ภายใต้โครงการลงทะเบียนเพื่อสวัสดิการแห่งรัฐ ปี 2565 โดยขยายให้ครอบคลุมระบบขนส่งสาธารณะเอกชน รถร่วม และเรือเพิ่มเติมอีก 4 ประเภท ได้แก่ (1) รถเอกชนร่วม ขสมก. รถเอกชน และส่วนราชการกรุงเทพมหานคร (2) รถเอกชนร่วม บขส. และรถเอกชน (3) รถสองแถวรับจ้าง และ (4) เรือโดยสารสาธารณะ จากเดิมที่ปัจจุบันสามารถใช้สิทธิสวัสดิการแห่งรัฐเดินทางกับระบบขนส่งสาธารณะได้ 4 ประเภท คือ (1) รถองค์การขนส่งมวลชนกรุงเทพ (ขสมก.) (2) รถบริษัท ขนส่ง จํากัด (บขส.) (3) รถไฟฟ้า บริษัท ระบบขนส่งมวลชนกรุงเทพจํากัด (มหาชน) (Bangkok Mass Transit System : BTS) รถไฟฟ้ามหานคร (Metropolitan Rapid Transit : MRT) และบริษัทรถไฟความเร็วสูงสายตะวันออกเชื่อมสามสนามบิน จํากัด และ (4) รถไฟ
นางสาวรัชดา กล่าวว่า เพื่อให้การจัดสรรสวัสดิการครอบคลุมระบบขนส่งสาธารณะมากขึ้น ขอเชิญชวนผู้ประกอบการขนส่งสาธารณะที่ต้องการสมัครเป็นผู้ให้บริการแก่ผู้มีสิทธิสวัสดิการแห่งรัฐ ติดต่อขอรับแบบฟอร์มและทําการสมัครตั้งแต่วันที่ 1 สิงหาคม 2566 เป็นต้นไป โดยมีรายละเอียด ดังนี้ 1.ผู้ประกอบการรถเอกชนร่วม ขสมก. รถเอกชน และส่วนราชการกรุงเทพมหานคร รถเอกชนร่วม บขส. และรถเอกชน และรถสองแถวรับจ้าง สมัครได้ที่สํานักการขนส่งผู้โดยสาร กรมการขนส่งทางบก โทร. 02 271 8522 ต่อ 3508 หรือสํานักงานขนส่งจังหวัด (วันจันทร์ - วันศุกร์ เวลา 08.30 – 16.30 น.) 2.ผู้ประกอบการเรือโดยสารสาธารณะ สมัครได้ที่สํานักมาตรฐานทะเบียนเรือ กรมเจ้าท่า โทร. 02 233 1311 ต่อ 288 หรือสํานักงานเจ้าท่าภูมิภาคสาขา (วันจันทร์ - วันศุกร์ เวลา 08.30 – 16.30 น.) ทั้งนี้ หากผู้ประกอบการขนส่งสาธารณะดังกล่าวดําเนินการแล้วเสร็จตามขั้นตอน จะสามารถเปิดให้บริการรับชําระเงินจากผู้มีสิทธิสวัสดิการแห่งรัฐได้ตั้งแต่วันที่ 1 ตุลาคม 2566 เป็นต้นไป (เป็นไปตามเงื่อนไขที่กระทรวงการคลังกําหนด)
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ นำคณะผู้แทนไทย เข้าร่วมพิธีเปิดการประชุม UN Food Systems Stocktaking Moment (UNFSS+2) ณ สาธารณรัฐอิตาลี
วันศุกร์ที่ 28 กรกฎาคม 2566
รองปลัดเศรษฐเกียรติฯ นําคณะผู้แทนไทย เข้าร่วมพิธีเปิดการประชุม UN Food Systems Stocktaking Moment (UNFSS+2) ณ สาธารณรัฐอิตาลี
รองปลัดเศรษฐเกียรติฯ นําคณะผู้แทนไทย เข้าร่วมพิธีเปิดการประชุม UN Food Systems Stocktaking Moment (UNFSS+2) ณ สาธารณรัฐอิตาลี
เมื่อวันที่ 24 กรกฎาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นผู้แทนเข้าร่วมพิธีเปิดการประชุม UN Food Systems Stocktaking Moment (UNFSS+2) โดยมี นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูต (ฝ่ายเกษตร) นางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วม ณ สํานักงานใหญ่องค์การอาหารและการเกษตรแห่งสหประชาชาติ (FAO) กรุงโรม สาธารณรัฐอิตาลี
สําหรับพิธีเปิดการประชุมในครั้งนี้ มีนาย António Guterres เลขาธิการสหประชาชาติ เป็นประธานเปิดการประชุม และมีนาง Giorgia Meloni นายกรัฐมนตรีแห่งสาธารณรัฐอิตาลี ในฐานะเจ้าภาพจัดการประชุม กล่าวต้อนรับผู้แทนจากประเทศสมาชิก ซึ่งประกอบด้วยนายกรัฐมนตรี รัฐมนตรี และผู้บริหารระดับสูง เข้าร่วมการประชุมดังกล่าว ทั้งนี้ การประชุม UNFSS+2 เป็นการประชุมระดับรัฐมนตรี มีวัตถุประสงค์เพื่อติดตามความก้าวหน้าการดําเนินงานปรับเปลี่ยนระบบอาหารสู่ความยั่งยืนของแต่ละประเทศในช่วง 2 ปีหลังจากที่สหประชาชาติได้จัดการประชุมสุดยอดระดับผู้นําด้านระบบอาหารโลก (The 2021 Food Systems Summit: FSS) เมื่อปี พ.ศ. 2564 ที่ผ่านมา
รัฐบาลไทย-ข่าวทำเนียบรัฐบาล-PM hopes for new govt to continue promoting development of Southern border provinces
วันพุธที่ 2 สิงหาคม 2566
PM hopes for new govt to continue promoting development of Southern border provinces
PM hopes for new govt to continue promoting development of Southern border provinces
July 30, 2023, Deputy Government Spokesperson Ratchada Thanadirek disclosed that the Southern Border Provinces Administration Centre (SBPAC), in collaboration with Ministry of Foreign Affairs, led a group of the diplomats, comprising Ambassadors of Saudi Arabia, Malaysia, Kuwait, Oman, Egypt, Indonesia, Turkey, and Morocco, and chargé d'affaires of Qatar and Pakistan, to visit the Southern border provinces during July 25-27, 2023, as part of the proactive diplomatic activities to promote better understanding and perception on the area.
Ambassadors and chargé d'affaires from the 10 aforementioned countries were briefed by SBPAC on Thailand’s development direction of the Southern border provinces, and solutions to local security problems. The aim is to create strong, sustainable, fair, and non-discriminatory multicultural society regardless of religious belief, seek solutions by peaceful means for better quality of life of the local people, and promote rights and freedom in line with lifestyles, religions, cultures and traditions.
The group of Ambassadors and chargé d'affaires took the opportunity to visit Pattani’s Halal Food Industrial Estate which could attract investment from the Middle East. Ambassador of Saudi Arabia commended local business potentials, and would be glad to encourage business matching between Thai and Saudi entrepreneurs. He also called on the Thai Government to prepare sufficient skilled labors to ensure operation efficiency.
The group of the diplomats also visited Pattani Central Mosque and the province’s “Multicultural Ring” or “Kueda Chino” community which is coexisted by the people of Chinese and Melayu descent, and the Buddhists. The Ambassador of Indonesia marveled peaceful coexistence of people in the “Kueda Chino” community.
The Deputy Government Spokesperson added that the Government has continued to drive forward the development of Southern border provinces to promote multiculturalism, enhance people’s quality of life, and create revenues of the locals. Prime Minister and Defense Minister Gen. Prayut Chan-o-cha thanked the group of Ambassadors and chargé d'affaires for their understanding and commendation, and expressed hope that the incoming Government would continue to promote the development of Southern border provinces and cooperation between Thailand and the Muslim countries in all dimensions.
รัฐบาลไทย-ข่าวทำเนียบรัฐบาล-สธ. เผย 29 จังหวัดอัตราป่วย “ไข้เลือดออก” สูง พบผู้ใหญ่เสียชีวิตมากกว่าเด็ก ย้ำกำจัดแหล่งเพาะพันธุ์ยุงลาย มีไข้อย่าใช้ยากลุ่มเอ็นเสด
วันอังคารที่ 25 กรกฎาคม 2566
สธ. เผย 29 จังหวัดอัตราป่วย “ไข้เลือดออก” สูง พบผู้ใหญ่เสียชีวิตมากกว่าเด็ก ย้ํากําจัดแหล่งเพาะพันธุ์ยุงลาย มีไข้อย่าใช้ยากลุ่มเอ็นเสด
ปลัดกระทรวงสาธารณสุข เผย พบอัตราป่วยไข้เลือดออกสูงกว่า 20 ต่อประชากรแสนคน ใน 29 จังหวัด กระจายทุกภูมิภาค “ตราด-จันทบุรี-น่าน” อัตราป่วยสูงกว่า 100 ต่อประชากรแสนคน ส่วนผู้เสียชีวิตพบ 41 ราย
ปลัดกระทรวงสาธารณสุข เผย พบอัตราป่วยไข้เลือดออกสูงกว่า 20 ต่อประชากรแสนคน ใน 29 จังหวัด กระจายทุกภูมิภาค “ตราด-จันทบุรี-น่าน” อัตราป่วยสูงกว่า 100 ต่อประชากรแสนคน ส่วนผู้เสียชีวิตพบ 41 ราย เป็นผู้ใหญ่มากกว่าเด็ก ปัจจัยเสี่ยงจากภาวะอ้วน โรคประจําตัว รับการรักษาช้า และรับประทานยากลุ่มเอ็นเสด (NSAIDs) ทําเลือดออกง่าย ให้ทุกจังหวัดติดตามประเมินสถานการณ์ ระดมความร่วมมือทําลายแหล่งเพาะพันธุ์ลูกน้ํายุงลาย สื่อสารย้ําเตือนประชาชนเมื่อมีไข้ไม่ใช้ยากลุ่มเอ็นเสด
วันนี้ (25 กรกฎาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์โรคไข้เลือดออกในประเทศไทย ว่า ในช่วง 4 สัปดาห์ที่ผ่านมา พบจังหวัดที่มีอัตราป่วยโรคไข้เลือดออกสูงกว่า 20 ต่อประชากรแสนคน รวมทั้งมีค่าดัชนีลูกน้ํายุงลายในบ้าน (HI) และในชุมชน (CI) สูง จํานวน 29 จังหวัด กระจายทั่วทุกภาค ในจํานวนนี้มี 3 จังหวัดที่อัตราป่วยสูงเกินกว่า 100 ต่อประชากรแสนคน คือ ตราด 125.2 จันทบุรี 109.7 และน่าน 108.4 ที่น่าเป็นห่วงคือ แนวโน้มผู้ป่วยไข้เลือดออกเสียชีวิตเพิ่มขึ้น โดยปี 2566 พบผู้เสียชีวิตแล้ว 41 ราย ใน 23 จังหวัด เป็นเด็กอายุน้อยกว่า 15 ปี จํานวน 12 ราย และผู้ใหญ่อายุมากกว่า 15 ปีขึ้นไป 29 ราย ปัจจัยเสี่ยงคือ มีภาวะอ้วน, มีโรคประจําตัวเรื้อรัง, ได้รับการวินิจฉัยและรักษาช้า โดยเฉพาะกลุ่มผู้ใหญ่ที่ช่วงแรกป่วยมักไม่ได้นึกถึงโรคไข้เลือดออก, และการได้รับยากลุ่มเอ็นเสดเพื่อลดไข้ โดยพบมากในกลุ่มเด็ก ดังนั้น ในช่วงนี้หากมีอาการไข้ อย่าซื้อยากลุ่มเอ็นเสดมารับประทานเอง เพราะจะทําให้เลือดออกง่าย จนมีความเสี่ยงเกิดภาวะช็อกและเสียชีวิตได้
นพ.โอภาสกล่าวต่อว่า ได้กําชับให้ทุกจังหวัดติดตามประเมินสถานการณ์โรคไข้เลือดออกอย่างใกล้ชิด และพิจารณาจัดตั้งศูนย์ปฏิบัติการฉุกเฉิน (EOC) ตามเกณฑ์ที่กําหนด โดยเน้นมาตรการในพื้นที่เสี่ยงที่คาดว่าจะระบาดภายใน 4 สัปดาห์ รวมทั้งขอให้คณะกรรมการโรคติดต่อจังหวัดพิจารณาสั่งการหน่วยงานที่เกี่ยวข้องสื่อสารถึงประชาชน อสม. ร่วมกันทําลายแหล่งเพาะพันธุ์ลูกน้ํายุงลายทุกสัปดาห์ รวมถึงเร่งรัด 29 จังหวัดที่มีอัตราป่วยสูงให้ดําเนินการอย่างเข้มข้น โดยเฉพาะอําเภอที่พบการระบาดสูง อย่างไรก็ตาม สิ่งที่จะช่วยลดการแพร่ระบาดของโรคไข้เลือดออกได้ดีที่สุด คือ การทําลายแหล่งเพาะพันธุ์ลูกน้ํายุงลายเป็นประจําทุกสัปดาห์ ซึ่งต้องอาศัยความร่วมมือของประชาชนในพื้นที่และ อสม. ดําเนินการตามมาตรการ 3 เก็บ ป้องกัน 3 โรค คือ เก็บบ้าน เก็บขยะ และเก็บน้ํา เพื่อไม่ให้ยุงลายมีที่วางไข่ และฉีดพ่นฆ่ายุงลายตัวเต็มวัย ร่วมกับการป้องกันไม่ให้ยุงกัด โดยการสวมเสื้อผ้าที่มิดชิด นอนในมุ้ง ใช้ยาจุดกันยุง หรือทาโลชั่นกันยุง
******************************************* 25 กรกฎาคม 2566
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา ๒๘ กรกฎาคม ๒๕๖๖
วันเสาร์ที่ 29 กรกฎาคม 2566
29/07/2566
กระทรวงยุติธรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา ๒๘ กรกฎาคม ๒๕๖๖
กระทรวงยุติธรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา ๒๘ กรกฎาคม ๒๕๖๖
ในวันเสาร์ที่ ๒๙ กรกฎาคม ๒๕๖๖ เวลา ๑๙.๐๐ น. นางพงษ์สวาท นีละโยธิน ปลัดกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม และผู้บริหารกระทรวงยุติธรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา ๒๘ กรกฎาคม ๒๕๖๖ ซึ่งรัฐบาลจัดขึ้น เพื่อเฉลิมพระเกียรติพระบาทสมเด็จพระเจ้าอยู่หัว ณ ตึกสันติไมตรี ทําเนียบรัฐบาล